cyanic-selkie/wikianc huggingface dataset:
दुर्गा भाभी
परिचय
साथी क्रांतिकारियों के शहीद हो जाने के बाद दुर्गा भाभी एकदम अकेली पड़ गई। वह अपने पांच वर्षीय पुत्र शचींद्र को शिक्षा दिलाने की व्यवस्था करने के उद्देश्य से वह साहस कर दिल्ली चली गई। जहां पर पुलिस उन्हें बराबर परेशान करती रहीं। दुर्गा भाभी उसके बाद दिल्ली से लाहौर चली गई, जहां पर पुलिस ने उन्हें गिरफ्तार कर लिया और तीन वर्ष तक नजरबंद रखा। फरारी, गिरफ्तारी व रिहाई का यह सिलसिला 1931 से 1935 तक चलता रहा। अंत में लाहौर से जिलाबदर किए जाने के बाद 1935 में गाजियाबाद में प्यारेलाल कन्या विद्यालय में अध्यापिका की नौकरी करने लगी और कुछ समय बाद पुन: दिल्ली चली गई और कांग्रेस में काम करने लगीं। कांग्रेस का जीवन रास न आने के कारण उन्होंने 1937 में छोड़ दिया। 1939 में इन्होंने मद्रास जाकर मारिया मांटेसरी से मांटेसरी पद्धति का प्रशिक्षण लिया तथा 1940 में लखनऊ में कैंट रोड के (नजीराबाद) एक निजी मकान में सिर्फ पांच बच्चों के साथ मांटेसरी विद्यालय खोला। आज भी यह विद्यालय लखनऊ में मांटेसरी इंटर कालेज के नाम से जाना जाता है। 14 अक्टूबर 1999 को गाजियाबाद में उन्होंने सबसे नाता तोड़ते हुए इस दुनिया से अलविदा कर लिया।
अमानत (1994 फ़िल्म)
अमानत 1994 में बनी हिन्दी भाषा की फिल्म है।
तईक्काड
तईक्काड (Thaikkad) भारत के केरल राज्य के त्रिस्सूर ज़िले में स्थित एक नगर है।
सुल्तानपुरम्, आदोनि मण्डल
सुल्तानपुरम्, आदोनि मण्डल में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
बड़ागाँव गाँव, बाह (आगरा)
बड़ागाँव बाह, आगरा, उत्तर प्रदेश स्थित एक गाँव है।
शिवालिक बैंक
शिवालिक बैंक (पूरा नाम शिवालिक मर्केंटाइल कोआपरेटिव बैंक लि.) (अंग्रेज़ी में - Shivalik Mercantile Cooperative Bank Ltd.)  उत्तर प्रदेश का प्रथम व अभी तक एकाकी बहुराज्यीय सहकारी बैंक है जिसकी स्थापना 5 सितंबर 1998 को उत्तर प्रदेश के सहारनपुर जिले में जिला स्तरीय सहकारी बैंक के रूप में एक शाखा से हुई थी।  इन पंक्तियों के लिखे जाने तक,  शिवालिक बैंक की शाखाएं उत्तर प्रदेश के सहारनपुर, मुज़फ्फरनगर, मेरठ, हापुड़, लखनऊ, गाज़ियाबाद व गौतम बुद्ध नगर जनपदों में, तथा मध्य प्रदेश में इन्दौर, धार, उज्जैन, खारगौन व देवास जनपदों में कार्य कर रही हैं।  भारतीय रिज़र्व बैंक द्वारा बैंक की संतोषजनक कार्यप्रणाली को देखते हुए दिल्ली राज्य के अलावा उत्तराखंड के देहरादून व हरिद्वार जनपदों में भी शाखा विस्तार की अनुमति दे दी गयी है। वर्ष 2017 के अन्त तक बैंक की ग्राहक संख्या 1,50,000 से अधिक हो चुकी है।
नैतिक बैंकिंग पर विशेष बल
शिवालिक बैंक ने आरंभ से ही इस बात पर विशेष बल दिया है कि अपने ग्राहकों के विश्वास की रक्षा की जाए और उनसे प्राप्त होने वाली जमाराशियों को अनावश्यक रूप से खतरे में न डाला जाये। इसके लिये बैंक ने पहले दिन से ही यह तय किया कि बैंक के निदेशकों को कोई भी ऋण स्वीकृत न किया जाये (उनकी सावधि जमा के विरुद्ध दिये गये अग्रिम को छोड़ कर) ।  साथ ही, यह भी तय किया गया कि बैंक शेयर बाज़ार में न तो किसी भी प्रकार का निवेश करेगा और न ही शेयर प्रमाणपत्रों को प्रतिभूति के रूप में स्वीकार करेगा।   बैंक अपने अंशधारकों को दिये गये शेयर प्रमाणपत्रों के विरुद्ध भी ऋण नहीं देता है।
बैंकिंग व अन्य सेवाएं
सी.बी.एस. प्रणाली से सम्बद्ध यह बैंक रिटेल बैंकिंग के अलावा स्वास्थ्य बीमा, जीवन बीमा और सामान्य बीमा सेवाएं भी प्रदान कर रहा है। वित्तीय समावेशन के क्षेत्र में शिवालिक बैंक ने उत्तर प्रदेश व मध्य प्रदेश में 2011 से 2018 तक 7 वर्षों में, लगभग 9000 स्वयं सहायता समूहों (Self Help Groups - SHG) का निर्माण किया है जिनमें गरीबी रेखा से नीचे जीवन यापन करने वाले परिवारों की महिलाएं को सदस्य बना कर वित्तीय सहायता दी गयी है।
शिवालिक बैंक द्वारा प्रदान की जाने वाली मुख्य सेवाएं निम्नवत्‌ हैं:
शिवालिक बैंक का इतिहास
शिवालिक बैंक की स्थापना 5 सितंबर 1998 को उत्तर प्रदेश के सहारनपुर जिले में जिला स्तरीय सहकारी बैंक के रूप में पूर्णतः कंप्यूटरीकृत एक शाखा से हुई थी। सहारनपुर जनपद में अपनी शाखाओं का विस्तार करते करते,  वर्ष 2010 में रु. 100 करोड़ जमाराशि पूर्ण कर लेने पर, शिवालिक बैंक को भारतीय रिज़र्व बैंक द्वारा टियर - II श्रेणी में श्रेणीबद्ध किया गया जिसके परिणाम स्वरूप शिवालिक बैंक को संपूर्ण उत्तर प्रदेश में बैंकिंग व्यापार करने की अनुमति मिल गयी।  इसके साथ ही बैंक ने नोएडा, गाज़ियाबाद,  मेरठ, मुज़फ्फरनगर, खतौली के अलावा जिला सहारनपुर में अपनी शाखाओं का तेजी से विस्तार करना आरंभ किया।
शिवालिक मर्केंटाइल कोआपरेटिव बैंक का पंजीकरण मूलतः उ.प्र. सहकारी समिति अधिनियम के अन्तर्गत हुआ था। किन्तु वर्ष 2010 में बैंक ने मध्य प्रदेश के एक कमज़ोर, हानि में चल रहे सहकारी बैंक (भोज नागरिक सहकारी बैंक मर्यादित) का भारतीय रिज़र्व बैंक की अनुमति प्राप्त करते हुए अधिग्रहण कर लिया जिसके लिये बैंक ने उत्तर प्रदेश के अधिनियम से पंजीकरण रद्द करा कर बहुराज्यीय सहकारी समिति अधिनियम, 2002 (Multi State Cooperative Societies Act, 2002) के अन्तर्गत पंजीकरण करा लिया।  इसके साथ ही, शिवालिक बैंक उत्तर प्रदेश का प्रथम बहुराज्यीय सहकारी बैंक बन गया।  इस प्रकार शिवालिक बैंक ने अपनी शाखा मध्य प्रदेश के धार जनपद में स्थापित कर ली और एक वर्ष में ही हानि में चल रहे बैंक को लाभप्रद शाखा में परिवर्तित कर लिया।
इस सफल अधिग्रहण से उत्साहित होकर शिवालिक बैंक ने वर्ष 2012 में इन्दौर के एक अन्य सहकारी बैंक - मालवा कॉमर्शियल कोआपरेटिव बैंक लि. का भी सफलतापूर्वक अधिग्रहण किया। इस के बाद बैंक को भारतीय रिज़र्व बैंक से उज्जैन, देवास, खारगौन जनपदों में भी शाखाएं खोलने की अनुमति मिल गयी।
अपनी स्थापना के वर्ष से ही शिवालिक बैंक निरन्तर लाभ में चल रहा है और अपने अंशधारकों को लाभांश देता चला आ रहा है।
सी.बी.एस. बैंकिंग प्रणाली से जुड़ाव
यद्यपि शिवालिक बैंक अपनी संतोषजनक ग्राहक सेवा के चलते सफलता अर्जित करता चला आ रहा था किन्तु ग्राहकों की सभी बैंकिंग आवश्यकताओं की सफलतापूर्वक पूर्ति के लिये आवश्यक था कि बैंक स्वयं को किसी विश्वसनीय कोर बैंकिंग प्रणाली - जिसे सी.बी.एस. कहा जाता है, से जोड़े। वर्ष 2013 में शिवालिक बैंक ने पहले से भी बेहतर सी.बी.एस. प्रणाली से जुड़ने का निश्चय किया और सफलतापूर्वक जुड़ जाने के बाद ग्राहकों को एन.ई.एफ.टी.,  आर.टी.जी.एस.,  डेबिट कार्ड, इलेक्ट्रॉनिक क्लियरिंग, ए.टी.एम. आदि सेवाएं भी देनी आरंभ कर दीं।
वित्तीय समावेशन की दिशा में उल्लेखनीय कार्य
अपनी स्थापना के समय से ही शिवालिक बैंक का प्रयास रहा है कि सुदूर ग्रामीण अंचलों में भी बैंकिंग सेवाओं को पहुंचाते हुए गरीबी की रेखा से नीचे जीवन यापन कर रहे परिवारों की आर्थिक स्थिति में सुधार लाने के लिये सार्थक प्रयास किये जायें। इसके लिये बैंक ने ग्रामीण क्षेत्रों में शाखाएं खोलने का विशेष प्रयास किया था।   वर्ष 2010-11 में शिवालिक बैंक को जनहित फाउंडेशन नामक स्वयंसेवी संस्था का साथ मिल गया और दोनों ने मिल कर इस दिशा में पूरे उत्साह के साथ कार्य करना तय किया।   इसके लिये स्वयं सहायता समूहों के निर्माण का मॉडल अपनाया गया।
स्वयं सहायता समूह का सफल मॉडल
गरीबी की रेखा से नीचे जीवन यापन करने वाले परिवार के पास अक्सर बैंक को देने लायक कोई प्रतिभूति नहीं होती है। हर परिवार को अलग - अलग ऋण सुविधा प्रदान करना व नियमित वसूली सुनिश्चित करना बैंक के लिये भी दुष्कर हो जाता है।   ऐसे  में शिवालिक बैंक और जनहित फाउंडेशन ने मिल कर स्वयं सहायता समूह का निर्माण करते हुए समूह को ऋण देने का निश्चय किया।  एक जिले में एक जिला समन्वयक करते हुए जिले में जितने भी विकास खंड हैं, उतने विकास खंड समन्वयक बनाये गये।  एक खंड समन्वयक के कार्यक्षेत्र में भी 20-25 ग्राम आते हुए देख कर तीन से पांच गांवों को एक क्लस्टर के आधीन कर दिया गया और एक क्लस्टर समन्वयक की नियुक्ति की गयी जो आम तौर पर उन्हीं गांवों में रहने वाली पढ़ी-लिखी, सम्मानित महिला हो।  इन क्लस्टर समन्वयक का काम अपने कार्यक्षेत्र में विभिन्न परिवारों में जा कर स्वयं सहायता समूह की अवधारणा समझाना, उसके लाभ बताना और उनको जुड़ने के लिये प्रेरित करना, उनको प्रशिक्षण देना, स्वयं सहायता समूहों का गठन कराना, उनकी बैठकें आयोजित कराना, लेन-देन का हिसाब रखना सिखाना आदि तय किया गया।   एक समूह में 10 से लेकर 18 तक महिलाएं सदस्य बनाई जाती हैं जिनमें एक अध्यक्ष और एक कोषाध्यक्ष के रूप में निर्वाचित होती है।
इन सभी सदस्यों के अपना अपना बचत खाता शिवालिक बैंक की निकटतम शाखा में खुलवाया जाता है। साथ ही एक खाता स्वयं सहायता समूह के नाम से खुलवाया जाता है।   सभी सदस्य महिलाएं मासिक बैठक आयोजित करती हैं और अपनी अपनी बचत कोषाध्यक्ष के पास जमा करती हैं जो बैंक खाते में जमा होती रहती है।  इस बचत राशि में से यदि किसी सदस्य को ऋण की जरूरत हो तो वह समूह की बैठक में ऋण मांग सकती है।  चार महीने तक ग्रुप सफलतापूर्वक चलता रहे और बचत जमा होती रहे तो बैंक उस स्वयं सहायता समूह को रु. 5 लाख रुपये की ऋण सीमा स्वीकृत कर देता है।  इस प्रकार समूह के पास इतनी पूंजी आ जाती है कि विभिन्न सदस्यों की ऋण जरूरतों को सफलतापूर्वक पूरा किया जा सके।   बैंक स्वयं सहायता समूह की बचत को देखते हुए आहरण सीमा बढ़ाता चला जाता है।
इस प्रकार बैंक समूह को ऋण देता है और समूह अपने सदस्यों को ऋण देता है। ये सदस्य अपना ऋण समूह को चुकाते हैं और समूह अपना ऋण बैंक को चुकाता रहता है।   उत्तर प्रदेश के सहारनपुर जनपद की नकुड़ तहसील के अन्तर्गत यह योजना प्रायोगिक तौर पर 2011 में आरंभ की गयी थी जो बढ़ते बढ़ते सहारनपुर के अलावा मेरठ, नोएडा और इन्दौर तक सफलता पूर्वक संचालित की जा रही है।  शिवालिक बैंक अब तक 9000 के लगभग स्वयं सहायता समूहों का गठन करा चुका है और इस प्रकार 1,00,000 से भी अधिक ग्रामीण परिवारों को बैंकिंग सेवाओं से जोड़ चुका है।
निरक्षर महिलाओं को हस्ताक्षर करना व लिखना पढ़ना सिखाना, ए टी एम कार्ड के सहारे मशीन से धन निकालना, सी.डी.एम. मशीन के सहारे अपने खाते में धन जमा करना, मासिक बैठकों को सफलतापूर्वक संचालित करना, माइक्रो एटीएम मशीन का उपयोग करना सीखना आदि चुनौतियों को इन ग्रामीण महिलाओं ने सफलतापूर्वक पार किया है।
सामाजिक सरोकार
शिवालिक बैंक पर्यावरण संरक्षण के प्रति विशेष रूप से सजगता का परिचय देता चला आ रहा है।  बैंक द्वारा संचालित सभी ए टी एम केबिन व मशीनें  सौर ऊर्जा से संचालित की जा रही हैं।  कागज़ का उपयोग कम से कम करने के लिये बैंक का प्रधान कार्यालय अपने सभी परिपत्र व पत्र सभी शाखाओं को डिजिटल फार्मेट में तथा ई-मेल के माध्यम से ही भेजता है।  सभी कर्मचारियों व ग्राहकों से भी अपेक्षा की जाती है कि वह कागज़ का उपयोग न्यूनतम करें।
बीमा सेवाएं
भारतीय परिवेश में, बीमा योग्य जनसंख्या की तुलना में बीमा सुविधा पाने वाली जनसंख्या बहुत कम है।  बीमा सुविधाओं का दायरा विस्तृत करने के लिये भारत सरकार ने बैंकों को अनुमति दी है कि वह एकाधिक बीमा कंपनियों के अभिकर्त्ता के नाते अपने ग्राहकों को बीमा सेवाएं भी प्रदान कर सकते हैं।  अपनी ब्याज-इतर आय को बढ़ाने तथा ग्रामीण क्षेत्रों में अपनी गहरी पहुंच का लाभ उठाने के लिये शिवालिक बैंक ने बीमा सुविधाएं अपने ग्राहकों तक पहुंचाने का निश्चय किया है और सरकारी व निजी क्षेत्र की अनेक बीमा कंपनियों के साथ करार करते हुए ये व्यवस्था की है कि जिस ग्राहक को जिस कंपनी का बीमा प्लान बेहतर लगे, उसे वह बीमा कवर प्रदान किया जा सके।   बैंक द्वारा जिन कंपनियों के साथ करार किया गया है, वे निम्नवत्‌ हैं : शिवालिक बैंक ने अपने कर्मचारियों और अधिकारियों के लिये बीमा कंपनियों के सहयोग से विशेष प्रशिक्षण की भी व्यवस्था की है।
अतिरिक्त जानकारी
शिवालिक बैंक की आधिकारिक वेबसाइट
सुरु नदी
सुरु नदी जम्मू एवं कश्मीर राज्य में बहने वाली एक नदी है। यह ज़ांस्कर शृंखला की पूर्वी एवं उत्तरी सीमा बनाती है।
ब्रायन सिंगर
ब्रायन जे सिंगर (जन्म: १७ सितंबर १९६५) एक अमेरिकी निर्देशक, निर्माता और फिल्म और टेलीविजन के लेखक हैं। सिंगर ने १९८८ में विश्वविद्यालय से स्नातक होने के बाद अपनी पहली फिल्म लिखी और निर्देशित की। इसके बाद ९० के दशक में पब्लिक एक्सेस (१९९३) और द युस्युअल सस्पेक्ट्स (१९९५) जैसी फ़िल्मों को निर्देशित करने के बाद उन्होंने वर्ष २००० में एक्स-मैन फिल्म निर्देशित की। इस फिल्म की सफलता के बाद वह अब तक एक्स-मैन शृंखला की कई अन्य फिल्में भी निर्देशित कर चुके हैं। सिंगर बैड हेट हैरी प्रोडक्शंस के संस्थापक हैं, जिसने उनके द्वारा निर्देशित लगभग सभी फिल्मों का निर्माण या सह-निर्माण किया है।
मोंगार
मोंगर जिला भूटान के 20 जिलों में से एक है । मोंगर एक भूटान की आदिवासी जाति और भाषा का भी नाम है। इसी जाति के देबराजा युद्धबीर मोंगर ने 19 शताब्दी में भूटान के पूर्वी भाग पर शासन किया था । उन्होंने जिस जगह में जोंग या राजधानी बनवाई उसे आज भी मोंगरजोंग कहते हैं।
योगेश्‍वर प्रसाद खंडूडी
योगेश्‍वर प्रसाद खंडूडी,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के चमोली जिले के 7 - कर्ण प्रयाग विधान सभा निर्वाचन क्षेत्र से कांग्रेस की ओर से चुनाव में भाग लिया।
कुई-किमगडी.३, चौबटाखाल तहसील
कुई-किमगडी.३, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
विद्युतशक्ति प्रणाली का सिमुलेशन
विद्युतशक्ति प्रणाली का सिमुलेशन (Electrical power system simulation) के अन्तर्गत किसी सिमुलेशन प्रोग्राम का उपयोग करते हुए विद्युत शक्ति प्रणाली का मॉडलिंग और सिमुलेशन किया जाता है। इसमें उस शक्तिप्रणाली के डिजाइन आंकड़े/ऑफलाइन आंकड़े/वास्तविक समय आंकड़े का उपयोग किया जा सकता है। इस तरह के सिमुलेशन प्रोग्राम योजना तथा ऑपरेशन के लिये बहुत उपयोगी होते हैं। इनका उपयोग निम्नलिखित कार्यों के लिये किया जा सकता है-
विद्युतशक्ति प्रणाली के सिमुलेशन के कुछ उपयोग निम्नलिखित हैं-
विद्युत शक्ति प्रणाली के सिमुलेशन द्वारा किये जाने वाले मुख्य विश्लेषण ये हैं-
सिमुलेशन सॉफ्टवेयर
विद्युतशक्ति प्रणाली के सिमुलेशन के लिये अनेक मुक्तस्रोत एवं वाणिज्यिक सॉफ्तवेयर उपलब्ध हैं।
लुई अट्ठारहवाँ
अठारहवाँ लुई (Louis XVIII ; १८१४-१८२४) फ्रांस का शासक था जिसने राजा के रूप में १८१४ से १८२४ तक शासन किया (सन् १८१५ में कुछ अवधि को छोड़कर)।
परिचय
सोलहवें लुई का पुत्र (सत्रहवाँ लुई) जेल में मरा था। १७९३ से १८१४ तक फ्रांस में पहले क्रांतिकारी सरकार और फिर नेपोलियन बोनापार्ट का राज्य रहा। नेपोलियन के पतन के उपरांत सोलहवें लुई का भाई 'काउंट ऑव प्रोवेंस' अठारहवें लुई के नाम से फ्रांस के सिंहासन पर बैठा।
अठारहवें लुई का जन्म १७ नवम्बर १७५५ को हुआ था। क्रांति और नेपोलियन के समय वह देश देश भटकता रहा था और उसे 'प्रवासी राजकुमार' (Wandering Prince) कहते थे। लौटकर उसने यूरोप के मित्र देशों की सहायता से (जो नेपोलियन के विरुद्ध रहे थे) ३ मई १८१४ को अपने वंश के सफेद झंडे के साथ पेरिस में प्रवेश किया। ४ जून को वह राजा घोषित किया गया। समय की परिस्थिति के अनुसार उसने देशवासियों को एक संविधान दिया। जब नेपोलियन एल्बा से भागकर फ्रांस लौटा तो अठारहवाँ लुई पेरिस छोड़कर भाग गया। वाटरलू के युद्ध के बाद वह फिर पेरिस लौटा और राज्य करने लगा। दस वर्ष राज्य करने के बाद १६ सितंबर १८२४ को लुई की मृत्यु पेरिस में हो गई।
लौद्रवा जैन मंदिर, जैसलमेर
लौद्रवा जैन मंदिर भारतीय राज्य राजस्थान के जैसलमेर जिले में स्थित एक जैन मंदिर है।
शेन डॉरिच
शेन ओमारी डॉरिच (अंग्रेजी :Shane Omari Dowrich) (जन्म ;३० अक्टूबर १९९१) एक वेस्टइंडीज क्रिकेट टीम के क्रिकेट खिलाड़ी तथा प्रथम श्रेणी क्रिकेट के खिलाड़ी है। इन्होंने अपने टेस्ट क्रिकेट के कैरियर की शुरुआत ऑस्ट्रेलिया क्रिकेट टीम के खिलाफ ०३ जून २०१५ को की थी। इनका भारत–विंडीज टेस्ट श्रृंखला २०१६ में टीम में चयन किया गया।
तुर्कीपुर गाँव, कायमगंज (फर्रुखाबाद)
तुर्कीपुर कायमगंज, फर्रुखाबाद, उत्तर प्रदेश स्थित एक गाँव है।
महान त्रिकोणमितीय सर्वेक्षण
महान त्रिकोणमितीय सर्वेक्षण भारतीय सर्वेक्षण विभाग की एक परियोजना थ। यह १९वीं शताब्दी में चली थी। इसको आरंभिक दौर में विलियम लैम्बटन ने चलाया था और बाद में जॉर्ज एवरेस्ट ने संचालित किया था। इसके अंतर्गत ब्रिटिश भारत में मानचित्र बनाना, हिमालय क्षेत्रों की ऊंचाइयां नापना आदि आता था।
कुर्सी (विधानसभा क्षेत्र)
कुर्सी उत्तर प्रदेश विधान सभा का एक निर्वाचन क्षेत्र है जो उत्तर प्रदेश के बाराबंकी जिले में कुर्सी शहर को कवर करता है।
कुर्सी बाराबंकी (लोकसभा निर्वाचन क्षेत्र में पाँच विधानसभा क्षेत्रों में से एक है। 2008 के बाद से, यह विधानसभा क्षेत्र 403 निर्वाचन क्षेत्रों में 266 है।
नोआम चाम्सकी
चाम्सकी को जेनेरेटिव ग्रामर के सिद्धांत का प्रतिपादक एवं बीसवीं सदी के भाषाविज्ञान में सबसे बड़ा योगदानकर्ता, माना जाता है। उन्होंने जब मनोविज्ञान के ख्यातिप्राप्त वैज्ञानिक बी एफ स्कीनर के पुस्तक वर्बल बिहेवियर की आलोचना लिखी, जिसमें 1950 के दशक में व्यापक स्वीकृति प्राप्त व्यवहारवाद के सिद्दांत को चुनौती दी, तो इससे काग्नीटिव मनोविज्ञान में एक तरह की क्रांति का सूत्रपात हुआ, जिससे न सिर्फ़ मनोविज्ञान का अध्यन एवं शोध प्रभावित हुआ बल्कि भाषाविज्ञान, समाजशास्त्र, मानवशास्त्र जैसे कई क्षेत्रों में आमूलचूल परिवर्तन आया।
आर्टस ऐंड ह्यूमैनिटिज साइटेशन इंडेक्स के अनुसार 1980-92 के दौरान जितने शोधकर्ताओं एवं विद्वानों ने चाम्सकी को उद्धृत किया है उतना शायद ही किसी जीवित लेखक को किया गया हो। और इतना ही नहीं, वे किसी भी समयावधि में आठवे सबसे बड़े उद्धृत किये जाने वाले लेखक हैं।
1960 के दशक के वियतनाम युद्ध की आलोचना में लिखी पुस्तक द रिसपांसिबिलिटी ऑफ इंटेलेक्चुअल्स के बाद चाम्सकी खास तौर पर अंतर्राष्ट्रीय स्तर पर मीडिया के आलोचक एवं राजनीति के विद्वान के रूप में जाने जाने लगे। वामपंथ एवं अमरीका की राजनीति में आज वे एक प्रखर बौद्धिक के रूप में जाने एवं प्रतिष्ठित किए जाते हैं। अपने राजनैतिक एक्टिविजम एवं अमेरिका की विदेश नीति की प्रखर आलोचना के लिए आज उन्हें पूरी दुनिया में जाना जाता है।
जीवनी
चाम्सकी का जन्म अमरीका में फिलाडेल्फिया प्रांत के इस्ट ओक लेन में हुआ था। उनके पिता यूक्रेन में जन्मे श्री विलियम चामस्की (1896-1977) थे जो हीब्रू के शिक्षक एवं विद्वान थे। उनकी माता एल्सी नाम्सकी (शादी से पूर्व सिमनाफ्सकी) बेलारूस से थीं, लेकिन वे अमरीका में ही पली बढ़ी थीं। हलाकि उनकी मातृभाषा यीडिश थी, लेकिन चाम्सकी का कहना है कि घर में यीडिश बोलना गुनाह समझा जाता था। चाम्सकी के अनुसार वे एक "यहूदी घेटो" में रहते थे जो यीडिश और यहूदी घेटो में आंतरिक तौर पर विभक्त था और उनका परिवार यहूदियों के साथ यहूदी संस्कृति के साथ बसर करता था। चाम्सकी का यह भी कहना है कि 1930 के दशक में अक्सर आयरिश कैथोलिक एवं एवं anti-semitism के बीच उन्होंने खुद काफी तनाव भरी ज़िंदगी गुजारने का अनुभव किया है। "
चामस्की खुद को याद करते हुए कहते हैं कि जहाँ तक उन्हें याद है उन्होंने पहली बार दस साल की उम्र में स्पेन के गृहयुद्ध के दौरान बार्सिलोना के पतन के बाद फासीवाद के प्रसार के भय के बारे में लिखा था। बारह तेरह साल की उम्र में ही उन्होंने खुद को एक खास तरह की राजनीति (अराजकतावाद) से काफी जुड़ा हुआ महसूस करने लगे।
फिलाडेल्फिया के सेंट्रल हाई-स्कूल से 1945 में पास करने के बाद चाम्सकी ने पेंसिलवानिया विश्वविद्यालय में दर्शनशास्त्र एवं भाषाविज्ञान का अध्यन शुरु किया। यहाँ भाषावैज्ञानिक जेलिंग हैरिस, एवं दार्शनिक वेस्ट चर्चमैन तथा नेल्सन गुडमैन जैसे उदभट विद्वान उनके गुरु थे। चाम्सकी ने अपने भाषावैज्ञानिक गुरु श्री हैरिस से उनके द्वारा प्रतिपादित प्रजनक भाषाविज्ञान के ट्रांसफार्मेशन सिद्धांत को सीखा जिसकी बाद में चाम्सकी ने अपनी व्याख्या की और कांटेक्सट फ्री ग्रामर के सिद्धांतों का प्रतिपादन किया। कहा जाता है कि चाम्सकी के राजनैतिक विचारों को आधार देने में श्री हैरिस की काफी महत्वपूर्ण भूमिका रही है।
1949 में चाम्सकी का विवाह भाषावैज्ञानिक कैरोल स्कात्ज से संपन्न हुआ जिनसे उन्हें दो बेटियाँ अवीवा (जन्म 1957) एवं डाएन (जन्म 1960) तथा एक पुत्र हैरी (जन्म 1967) की प्राप्ति हुई।
चाम्सकी को पेंसिलवानिया विश्वविद्यालय से 1955 में डाक्टरेट की उपाधि प्राप्त हुई। उन्होंने अपने शोध का काफी महत्वपूर्ण हिस्सा हार्वड विश्वविद्यालय से हार्वड जूनियर फेलो के रूप में पूरा किया था। उनके डाक्टरेट उपाधि के लिए किया गया शोध बाद में पुस्तकाकार रूप में 1957 में सिंटैक्टिक स्ट्रक्चर्स सामने आया जिसे उस समय तक की श्रेष्ठ पुस्तकों में शुमार किया गया।
1955 में ही चाम्सकी ने एमआईटी यानि मसाचुएट्स तकनीकी संस्थान में नियुक्त हुए और 1961 में उन्हें आधुनिक भाषा एवं भाषाविज्ञान विभाग (अब भाषाविज्ञान एवं दर्शनशास्त्र विभाग) में फुल प्रोफ़ेसर का दर्जा दिया गया। 1966 से 1976 तक वे फेरारी पी वार्ड प्रोफेसर रहे और 1976 में इंस्टीट्यूट प्रोफेसर नियुक्त हुए। 2007 के स्थिति के अनुसार वे लगातार 52 वर्षों तक एमआईटी में प्राध्यापन का काम कर चुके हैं।
फरवरी 1967 में, जब उनका लेख द रिस्पांसिबिलीटी ऑफ इंटेलेक्चुअल्स प्रकाशित हुआ, चामस्की वियतनाम युद्ध युद्ध के प्रखर आलोचकों में शामिल हो चुके थे। द न्यूयार्क रिव्यू ऑफ बुक्स में. इसके बाद 1969 में उनकी एक और पुस्तक अमेरिकन पावर ऐंड द न्यू मैंडरिन्स आई, जो एक निबंध संग्रह था जिसने उन्हें अमरीकी सत्ता के प्रखर विरोधियों की कतार में ला खड़ा किया। अमरीकी विदेशे नीतियों की उनकी प्रखर आलोचना ने उन्हें अमरीकी मीडिया में काफी विवादास्पद बना दिया।   पूरी दुनिया की मीडिया एवं प्रकाशन जगत में उनकी काफी माँग है।
चाम्स्की को सत्ता प्रतिष्ठानों की ओर से हमेशा भय एवं खतरों का सामना करता है, उन्हें मौत की धमकी तक दी जा चुकी है एवं खुफिया पुलिस हमेशा उनके इर्द-गिर्द रहती है। चामस्की अपने हर पत्र को खोलने से पहले उसकी विस्फोटक जाँच करवाते हैं।
चाम्सकी आजकल अमरिका में मसाचुएट्स प्रांत के लेक्सिंगटन शहर में रहते हैं एवं अपने व्याख्यानों के पूरी दुनिया की सैर पर रहते हैं।
भाषाविज्ञान में योगदान
चाम्सकीय भाषाविज्ञान की शुरुआत उनकी पुस्तक सिंटैक्टिक स्ट्रक्चर्स से हुई मानी जा सकती है जो उनके पीएचडी के शोध,  लाजिकल स्ट्रक्चर ऑफ लिंग्विस्टिक थीयरी (1955, 75) का परिमार्जित रूप था। इस पुस्तक के द्वारा चाम्सकी ने पूर्व स्थापित संरचनावादी भाषावैज्ञानिकों की मान्यताओं को चुनौती देकर ट्रांसफार्मेशनल ग्रामर की बुनियाद रखी। इस व्याकरण ने स्थापित किया कि शब्दों के समुच्य का अपना व्याकरण होता है, जिसे औपचारिक व्याकरण द्वारा निरुपित किया जा सकता है और खासकर सन्दर्भमुक्त व्याकरण द्वारा जिसे ट्रांसफार्मेशन के नियमों द्वारा व्याख्यित किया जा सकता है।
उन्होंने माना कि प्रत्येक मानव शिशु में व्याकरण की संरचनाओं का एक अंतर्निहित एवं जन्मजात (आनुवांशिक रूप से) खाका होता है जिसे सार्वभौम व्याकरण की संज्ञा दी गयी। ऐसा तर्क दिया जाता है कि भाषा के ज्ञान का औपचारिक व्याकरण के द्वारा माडलिंग करने पर भाषा उत्पादकता के बारें में काफी जानकारी इकट्ठा की जा सकती है, जिसके अनुसार व्याकरण के सीमित नियमों द्वारा कैसे असीमित वाक्य निर्माण कैसे संभव हो पाता है। चामस्की ने प्राचीन भारतीय वैय्याकरण पाणिनी के प्राचीन जेनेरेटिव ग्रामर के नियमों के महत्व भी स्वीकृत करते हैं। ]
चाम्सकी ने अपने प्रिंसिपल्स ऐंड पैरामीटरस का माड्ल अपने पीसा के व्याख्यान के बाद 1979 में विकसित की थी जो बाद में लेक्चर्स आन गवर्नमेंट ऐंड बाइंडिंग के नाम से प्रकाशित हुई। इसमें चाम्सकी ने सार्वभौम व्याकरण के बारे में काफी अकाट्य दावे एवं तर्क पेश किये।
चाम्स्कियन हाइरेरकी
ध्वनि विज्ञान में उनका सबसे अच्छा काम द साउंड पैटर्न ऑफ इंग्लिश है, जो उन्होंने मारिस हाले के साथ मिलकर किया था। (जिसे अक्सर SPE के नाम से जाना जाता है).
विज्ञान की सांस्कृतिक आलोचना पर उनके विचार
चाम्सकी का मानना है कि मानव सभ्यता का इतिहास जानने एवं मानव को समझने के लिए विज्ञान की समझ जरूरी है:
मुझे लगता है कि विज्ञान का अध्यन इतिहास समझने की दिशा में अच्छी शुरुआत हो सकती है क्योंकि विज्ञान के अध्यन से आप तर्क, प्रमाण इत्यादि को समझ सकते हैं, आपको विज्ञान के अध्यन से यह समझ आती है कि कौन सी अवधारणा किस आधार पर बनानी चाहिए और वह कितनी सही हो सकती है। आप जहाँ विज्ञान के अध्यन से विभिन्न तार्किक निष्पत्तियों को समझ सकते हैं वहीं अगर आप इतिहास में सापेक्षता सिद्धांत का प्रयोग करना चाह्ते हैं तो यह आपको कहीं नहीं ले जा सकता। इसलिए विज्ञान को आप सोचने का एक तरीका मान सकते हैं।
इतर क्षेत्रों में चाम्सकी का प्रभाव
चामस्कियन भाषाविज्ञान के माडल्स भाषाविज्ञान के अतिरिक्त कई अन्य विषयों के सैद्धांतिक क्षेत्र का अध्यन करते समया पढाया जाता है। चाम्सकी हायरेरकी को कम्प्यूटर विज्ञान के प्रारंभिक कक्षाओं में खासकर पढाया जाता है क्योंकि इससे कृत्रिम भाषाओं (जैसे कम्प्यूटर के प्रोग्रामिंग की भाषाएँ) इत्यादि को समझने में काफी सहूलियत मिलती है। चाम्सकी हायरेरकी को गणितिय सन्दर्भों में भी समझा जा सकता है एवं इसने गणित के विद्वानों में विशेष रुचि जगाई है। विकासवादी मनोविज्ञान के क्षेत्र में काफी सारे शोध चाम्सकी के शोध एवं शिक्षण से प्रेरित हुए हैं।
1984 में चिकित्सा विज्ञान एवं शरीर विज्ञान के क्षेत्र में नोबेल पुरस्कार विजेता श्री नील्स काज जेरने ने चाम्सकी के जेनेरेटिव माडल का प्रयोग हमारे शरीर में स्थित प्रोटीन संरचनाओं के गठन एवं शरीर की प्रतिरक्षा में उसके महत्व को समझाने के लिए किया था, उनके शोध का विषय था द जेनेरेटिव ग्रामर ऑफ इम्यून सिस्टम।
कोलंबिया विश्वविद्यालय में जानवरों द्वारा भाषा अधिग्रहण (भाषा सीखने की प्रक्रिया) के ऊपर हो रहे शोध प्रक्रिया में जिस चिंपैंजी का इस्तेमाल किया उसका नाम इस क्षेत्र में चाम्सकी के योगदान को देखते हुए निम चिंप्सकी रखा था।
प्रसिद्ध कम्प्यूटर वैज्ञानिक डोनाल्ड क्नूथ तो यहाँ तक कहते हैं कि मैं तो चाम्सकी कि किताब 'सिंटैक्टिक स्ट्रक्चर से इतना प्रभावित हुआ कि 1961 में अपने हनीमून के दौरान उसे अपने साथ रखता था और अक्सर सोचता था कि …भाषा के इस गणितिय व्याख्या का प्रयोग मैं प्रोग्रामन के लिए कैसे कर सकता हूँ।
चाम्सकी के अन्य कार्यों में महत्वपूर्ण काम मास मीडिया की व्याख्या का काम रहा है जिसकी वजह से मीडिया के क्षेत्र में (खासकर अमरीकी मीडिया) उसके गठन, कार्यप्रणाली एवं सीमाएँ काफी खुलकर सामने आयीं और बहस का बड़ा मुद्दा बनीं।
एडवर्ड सईद एवं चाम्सकी की किताब मैन्यूफैक्चरिंग कांसेंट-द पालिटिकल इकानमी ऑफ मास मीडिया जो 1988 में प्रकाशित हुई, उसमें मीडिया के प्रोपोगैंडा माडल की विशद चर्चा की गयी और इसे कई दृष्टांतों के माध्यम से इसकी विवेचना की गयी। इस माडल के अनुसार अमरीका जैसी लोकतांत्रिक समाज में सत्ता एवं मीडिया अपने नियंत्रण को स्थापित करने के लिए अत्यंत सूक्ष्म, अहिंसक सूत्रों का सहारा लेती है न कि खुले बलप्रयोग इत्यादि की।
अकादमिक उपलब्धियाँ, सम्मान, एवं पुरस्कार
चाम्सकी के अकादमिक एवं अन्य व्याख्यान पूरी दुनिया में हर वर्ष होते रहते हैं, इनमें से कुछ नीचे दिये गये हैं जो काफी याद किये जाते हैं।
चाम्सकी को पूरी दुनिया के कई विश्वविद्यालयों एवं संस्थानों ने मानद उपाधियाँ प्रदान की हैं, प्रमुख संस्थानों में कुछ का नाम नीचे उल्लेख किया जा रहा है: श्री चाम्सकी अमेरिकन अकेडमी ऑफ आर्ट्स ऐंड साइंसेज, नेशनल अकेडमी ऑफ साइंसेज, एवं अमेरिकन फिलासाफिकल सोशायटी के साथ-साथ देश-विदेश में बहुत से अन्य प्रतिष्ठित संस्थाओं के सम्माननीय सदस्य हैं। उन्हें अमेरिकन साइकोलाजिकल अशोशिएशन द्वारा विशेष वैज्ञानिक पुरस्कार से सम्मानित किया गया है। इसके अलावा उन्हें क्योतो पुरस्कार, हेल्महोल्त्ज मेडल, डोरोदी एलरिज पीसमेकर पुरस्कार एवं बेन फ्रैंकलिन मेडल इत्यादि से भी सम्मानित किया जा चुका है। उन्हें नेशनल काउंसिल ऑफ टीचर्स ऑफ इंग्लिश द्वारा सार्वजनिक भाषा में शुचिता एवं इमानदारी लाने के लिए दो बार आरवेल पुरस्कार''' भी दिया गया है।
वे सर्बियाई विज्ञान एवं कला अकादमी के सामाजिक विज्ञान विभाग के सदस्य भी हैं।
सन 2007 में कार्लोस लिनेउस की स्मृति में श्री चामस्की को स्वीडन के उपासला विश्वविद्यालय ने डाक्टरेट की मानद उपाधि से विभूषित किया।
ब्रिटिश पत्रिका प्रास्पेक्ट द्वारा कराये गये ग्लोबल इंटेलेक्चुअल पोल में सन 2005 में जब चाम्स्की को दुनिया का सबसे अग्रणी जीवित विद्वान बताया गया तो उनकी प्रतिक्रिया थी-, "मैं सर्वेक्षणों पर बहुत ध्यान नहीं देता". न्यू स्टेट्समैन पत्रिका द्वारा 2006 में करवाये गये एक सर्वेक्षण के "हमारे समय के नायक" वर्ग में सातवाँ स्थान प्राप्त हुआ था।.
भाषाविज्ञान
संपूर्ण ग्रंथ-सूची के लिए एमआईटी के जालस्थल पर देखें.
साक्षात्कार
एमी गुडमैन द्वारा
मारिया हिनोजोसा द्वारा
एंड्र्यू मारद्वारा
डेविड बार्समेन द्वारा (आल्टरनेटिव रेडियो पर, बाद में पुस्तकाकार प्रकाशित)
दनिलो मैंडिक द्वारा (डाटान्यूज एडीट्राइस लिखित, कापीलेफ्ट, ईटली द्वारा प्रकाशित)
हैरी क्रेजलर द्वारा ("कानवरसेशन्स विद हिस्ट्री" टीवी धारावाहिक कैलिफोर्निया विश्वविद्यालय-बर्कली द्वारा)
अन्य द्वारा
ब्रह्मकुमारी शिवानी
शिवानी वर्मा (जन्म 31 मई 1972), भारत में ब्रह्म कुमारियों के आध्यात्मिक आन्दोलन की उपदेशिका हैं।
आरम्भिक जीवन
ब्रह्मकुमारी शिवानी के माता-पिता ने बचपन से ही ब्रह्मा कुमारियों का अनुसरण करना शुरू कर दिया था।  शिवानी ने कोई २० वर्ष की आयु पूरी करने के बाद ब्रह्मकुमारी की बैठकों और अन्य आयोजनों में जाना आरम्भ किया।
उन्होंने सावित्रीबाई फुले पुणे विश्वविद्यालय में इलेक्ट्रॉनिक्स इंजीनियरिंग में स्नातक की पढ़ाई पूरी की। वहाँ वे एक अकादमिक स्वर्ण पदक विजेता बनीं। उन्होंने महाराष्ट्र प्रौद्योगिकी संस्थान से कंप्यूटर इंजीनियरिंग में मास्टर डिग्री पूरी की। आरम्भ में, उन्होंने दिल्ली में ब्रह्मकुमारी टेलीविजन प्रस्तुतियों के निर्माण में मंच के पीछे काम किया, जहां वरिष्ठ शिक्षक-शिक्षाएँ रिकॉर्ड करते थे। अन्य शिक्षकों की अनुपलब्धता के कारण सन 2007 में उन्हें दर्शकों के प्रश्नों के उत्तर स्वयं देने के लिये प्रस्तुत किय गया।
सुरेश ओबेरॉय के साथ बातचीत की उनकी टीवी श्रृंखला को 2015 में 'हैप्पीनेस अनलिमिटेड: अवेकनिंग विद ब्रह्म कुमारिस' नाम से एक पुस्तक में रूपांतरित किया गया।
आजकल ब्रह्मकुमारी शिवानी भारत और विदेशों में यात्रा करती है और विविध विषयों पर उद्बोधित करतीं हैं। उनके द्वारा चुने गये विषय अंग दान को बढ़ावा देने से लेकर बच्चों के पालन-पोषण तक के धर्मार्थ कार्यक्रमों में भाग लेतीं हैं। इसके साथ ही वे ब्रह्मा कुमारी के कार्यक्रमों में भी उद्बोधन करतीं हैं। सन 2017 में उन्हें विश्व मनोचिकित्सा संघ की सद्भावना राजदूत के रूप में नामित किया गया था। उनका 'बीकेशिवानी' नाम से एक यूट्यूब चैनल है, जहां वह जीवन के विविध पहलुओं पर शिक्षाप्रद व्याख्यान देती हैं।
नॉटिंघमशायर काउंटी क्रिकेट क्लब
नॉटिंघमशायर काउंटी क्रिकेट क्लब अठारह में से एक है प्रथम श्रेणी  काउंटी क्लबों के भीतर घरेलू क्रिकेट की संरचना इंग्लैंड और वेल्स। यह प्रतिनिधित्व करता है  ऐतिहासिक काउंटी के नॉटिंघमशायर। क्लब के  सीमित ओवरों टीम नॉटिंघमशायर डाकू कहा जाता है। 1771 के बाद से पहले संगठनों द्वारा गठित टीमों नॉटिंघमशायर, अनिवार्य रूप से वर्ष नॉटिंघम क्रिकेट क्लब, प्रमुख स्थिति थी और इसलिए काउंटी क्लब स्थापना के समय से तदनुसार दर्जा दिया है, यानी एक 'अनौपचारिक' ' प्रथम श्रेणी 1841 से 1894 पर्याप्त सूत्रों ने टीम;
रंग प्रबंधन
डिजिटल इमेजिंग सिस्टम में रंग प्रबंधन विभिन्न उपकरणों द्वारा रंग अभ्यावेदन में नियंत्रित रूपांतरण है।
जीवाणु कोशिका संरचना
जीवाणु, निज सारल्य के बावजूद, एक अच्छी तरह से विकसित कोशिका संरचना रखता है जो इसकी कुछ अनन्य जैविक संरचनाओं और रोगजनकता हेतु दायी है। कई संरचनात्मक विशेषताएँ जीवाणु हेतु अद्वितीय हैं और प्राच्य या सुकेन्द्रक में नहीं पाई जाती हैं। बहत्तर जीवों के सापेक्ष जीवाण्वों की सारल्य से उन्हें प्रयोगात्मक रूप से हेरफेर करने के कारण, जीवाण्वों की कोशिका संरचना का अच्छी तरह से अध्ययन किया गया है, जिससे कई जैव रासायनिक सिद्धान्तों का ज्ञान होता है जो बाद में अन्य जीवों पर लागू होते हैं।
कोशिकावरण
अधिकांश जीवाणु कोशिकाओं में एक जटिल रासायनिक कोशिकावरण मिलता है। यह आवरण दार्ढ्यपूर्वक बंधकर तीन स्तरीय संरचना बनाते हैं जैसे बाह्यतम कोशिकाच्छद, जिसके पश्चात् क्रमश: कोशिका भित्ति एवं कोशिका झिल्ली होती है। यद्यपि आवरण के प्रत्येक स्तर का कार्य भिन्न हैं, किन्तु यह तीनों मिलकर एक सुरक्षा एकक बनाते हैं।
जीवाण्वों को उनकी कोशिकावरण में विभिन्नता व ग्राम अभिरंजन विधि के प्रति विभिन्न व्यवहार के कारण दो श्रेणियों में वर्गीकृत किया गया हैं। जैसे जो ग्राम अधिरंजित होते हैं, उसे ग्राम धनात्मक एवं अन्य जो अभिरंजित नहीं हो पाते, उन्हें ग्राम ऋणात्मक कहते हैं।
कोशिकाच्छद विभिन्न जीवाण्वों में रचना एवं मोटाई में भिन्न होती हैं। कुछ में यह ढीली आच्छद होती है जिसे अवपंक स्तर कहते हैं व दूसरों में यह मोटी व कठोर आवरण के रूप में हो सकती है जो सम्पुटिका कहलाती है। कोशिका भित्ति कोशिकाकार को निर्धारित करती हैं। वह सशक्त संरचनात्मक भूमिका प्रदान करती हैं, जो जीवाणु को फटने तथा निपातित होने से बचाती है।
कोशिका झिल्ली प्रकृति में अर्धपारगम्य या वरणात्मक होती हैं और इसके द्वारा कोशिका बाह्य वातावरण से संपर्क बनाए रखने में सक्षम होती है। संरचनानुसार यह झिल्ली सुकेन्द्रकीय झिल्ली जैसी होती है। एक विशेष झिल्लीमय संरचना, जो कोशिका झिल्ली के कोशिका में विस्तार से बनती है, को मध्यकाय कहते हैं। यह विस्तार पुटिका, नलिका एवं पटलिका के रूप में होता है। यह कोशिका भित्ति निर्माण, डीएनए प्रतिकृति व इसके सन्तति कोशिका में वितरण को सहायता देता है या श्वसन, स्रावी प्रक्रिया, कोशिका झिल्ली के पृष्ठ क्षेत्र, प्रकिण्व मात्रा को बढ़ाने में भी सहायता करता है। कुछ प्राक्केन्द्रकी जैसे नील-हरित जीवाणु के कोशिका द्रव्य में झिल्लीमय विस्तार होता है जिसे वर्णकीय लवक कहते हैं। इसमें वर्णक पाए जाते हैं।
जीवाणु कोशिकाएँ चलायमान अथवा अचलायमान होती हैं। यदि वह चलायमान हैं तो उनमें कोशिका भित्ति जैसी पतली संरचना मिलती हैं। जिसे कशाभिका कहते हैं जीवाण्वों में कशाभिका की संख्या व विन्यास का क्रम भिन्न होता है। जीवाणु कशाभिका तीन भागों में बँटा होता है- तन्तु, अंकुश व आधारीय शरीर। तन्तु, कशाभिका का बृहत्तम भाग होता है और यह कोशिका सतह से बाहर की ओर विस्तृत होता है।
नागरसोल
नागरसोल (Nagarsol) या नागरसूल (Nagarsul) भारत के महाराष्ट्र राज्य के नाशिक ज़िले में स्थित एक बड़ा गाँव है। यहाँ एक रेलवे स्टेशन है।
लक्ष्मीनाथ मंदिर, जैसलमेर
जैसलमेर दुर्ग में स्थित यह महत्वपूर्ण हिन्दु मंदिर है, जिसका आधार मूल रूप में पंचयतन के रूप में था। इस मंदिर का निर्माण दुर्ग के समय ही राव जैसल द्वारा कराया गया। मंदिर का सभामंडप किले के अन्य इमारतों का समकालीन है। इसका निर्माण १२ वीं शताब्दी में हुआ था। अलाउद्धीन के आक्रमण के काल में इस मंदिर का बङा भाग ध्वस्त कर दिया गया। १५वीं शताब्दी में महारावल लक्ष्मण द्वारा इसका जीर्णोधार किया गया। मंदिर के सभा मंडप के खंभों पर घटपल्लव आकृतियाँ बनी है। इसका गर्भ गृह, गूढ़ मंडप तथा अन्य भागों का कई बार जीर्णोधार करवाया गया। मंदिर के दो किनारे दरवाजों पर जैन तीर्थकरों की प्रतिमाएँ भी उत्कीर्ण है। गणेश मंदिर की छत में सुंदर विष्णु की सर्पो पर विराजमान मूर्ति है।
तलपिल्ली
तलपिल्ली (Thalapilly) भारत के केरल राज्य के त्रिस्सूर ज़िले की एक तालुका है। सन् 1860 तक इसका मुख्यालय कुन्नमकुलम हुआ करता था और वर्तमान में यह वडक्कानचेरी है।
रईसउदीन
रईसउदीन,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के मुरादाबाद जिले के 27 - हसनपुर विधान सभा निर्वाचन क्षेत्र से कांग्रेस की ओर से चुनाव में भाग लिया।
कल्लंवारिपालॆं (कृष्णा)
कल्लंवारिपालॆं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
मिश्मी लोग
मिश्मी या देंग भारत के अरुणाचल प्रदेश राज्य और तिब्बत में बासने वाले एक मानव समुदाय का नाम है। यह तीन क़बीलों में बंटा है - इदु मिश्मी (इदु ल्होबा), दिगारू (ताराओं, दारांग देंग) और मिजू मिश्मी (कामान देंग)। मिश्मी लोग मध्य अरुणाचल प्रदेश के पूर्वोत्तरी छोर में बसते हैं जो ऊपरी और निचली दिबांग घाटी, लोहित और अनजाव ज़िलों पर विस्तृत हैं। जनसँख्या के आधार पर मिश्मी अरुणाचल की सातवी सबसे बड़ी जनजाति है और १९८१ की जनगणना में उनकी आबादी २४,५६९ थी।
इतिहास
मिश्मी लोग बर्मा के काचिन क्षेत्र से भारत में आकर बस गए थे। सबसे पहले इदु मिश्मी आये, जिसके बाद आज से लगभग ५०० वर्ष पूर्व दिगारू मिश्मी आये और सबसे अंत में मिजू मिश्मी आये थे।
राष्ट्रीय भाषा संवर्धन विभाग (पाकिस्तान)
राष्ट्रीय भाषा संवर्धन विभाग  (اِدارۀ فروغِ قومی زُبان‎, देवनागरीकृत :  इदार-ए फ़रोग़-ए क़ौमी ज़ुबान ), पाकिस्तान का राष्ट्रीय भाषा प्राधिकरण (या उर्दू भाषा प्राधिकरण) है। जिसे 1979 में स्थापित किया गया था। यह एक स्वायत्त नियामक संस्था है। जो उर्दू की उन्नति और प्रचार का समर्थन करती है, जो पाकिस्तान की राष्ट्रीय भाषा है। अब इसकी स्थिति को बदलकर संलग्न विभाग कर दिया गया है।
प्रारम्भ में इसका उद्देश्य उर्दू का उपयोग करने के लिये राष्ट्रीय और प्रान्तीय सरकारों और संस्थानों के बीच तालमेल बनाना था। हालाँकि, समय के साथ, इसने मानकीकरण और भाषायी पहलुओं जैसे कि शब्दावली और शब्दरचना को शामिल करने के लिये अपने क्षितिज का विस्तार किया। यह जीवन के सभी क्षेत्रों में भाषा के अधिकतम उपयोग के लिये संस्तुतियों भी प्रदान करता है।  इस सम्बन्ध में, बड़ी मात्रा में विधिक और वैज्ञानिक दस्तावेजों का अंग्रेजी और अन्य भाषाओं से उर्दू में प्रकाशन के लिये अनुवाद किया जाता है।
इन प्रयासों के परिणामस्वरूप भाषा की क्षमता के साथ-साथ इसके स्थानीयकरण के बारे में अधिक जागरूकता आयी है। हाल ही में संगठन की स्थिति और नाम को  राष्ट्रीय भाषा प्राधिकरण  से बदलकर  राष्ट्रीय भाषा संवर्धन विभाग  कर दिया गया है। राष्ट्रीय भाषा संवर्धन विभाग अब राष्ट्रीय विरासत और एकता मन्त्रालय का एक संबद्ध विभाग है। प्रसिद्ध लघु-कथा लेखक और शिक्षाविद् डॉ अनवर अहमद एनएलए के अन्तिम अध्यक्ष थे, क्योंकि पद को महानिदेशक (डीजी) में बदल दिया गया है।
उद्देश्य
संस्था का उद्देश्य व्यक्तियों और संगठनों के लिये प्रकाशनों और अन्य पठन सामग्री के माध्यम से व्याकरणिक फ़ारसी में उर्दू भाषा के उपयोग और अपनाने की सुविधा प्रदान करना है। यह उर्दू भाषा और देश की मूल भाषाओं के उपयोग के लिये विभिन्न शैक्षणिक, अनुसन्धान और शैक्षणिक संस्थानों के बीच सहयोग और सहयोग के लिये लिंकेज भी प्रदान करता है। वर्षों से उर्दू को एक आधिकारिक और व्यावसायिक भाषा के रूप में बढ़ावा देने और सुविधा प्रदान करने के प्रयास भी किये गये हैं; शिक्षा के माध्यम के रूप में;  और देश में अभिव्यक्ति के माध्यम के रूप में।  इसके अलावा, उर्दू सॉफ़्टवेयर के विकास को भी विभिन्न स्तरों पर हिन्दुस्तानी से अधिक दूर करने के लिये प्रोत्साहित करना है।
लिसिप्पस
लिसिप्पस (ग्रीक : Λύσιππος / Lysippos) यूनान के चौथी शदी ईसापूर्व का प्रसिद्ध मूर्तिकार थे। इन्हें मेसेडेन के सिकंदर (अलेग्जेंडर) और फिलिप्स के जमाने के सिसियॉन तथा अंगों शैली का प्रमुख ग्रीक शिल्पकार माना जाता है। इसने अपनी कला के लिए ब्राँथू धातु को माध्यम रखकर जीवन में लगभग १५०० मूर्तियों का निर्माण किया जिनमें से कुछ अत्यंत भव्य हैं। लिसिप्पस ने विजेता अलेग्जैंडर की अनेक शिल्पाकृतियाँ बनाई। वह राजशिल्पी माना जाने लगा। सिकंदर और उसके दरबारियों से उसे बार बार सम्मान मिलता रहा। पोलीक्लिटस के पुराने नियमों में सुधार कर उसने अपनी शिल्पशैली में प्रभाववादी गुणों का समावेश किया। उसने देवी देवताओं की मूर्तियों को अपनी नई शैली से बनाया। हरक्यूलिस की अनेक मूर्तियाँ बनाई तथा ऐलोपोनेस के कसरती खिलाड़ियों के मुख शिल्प बनाए। मुख शिल्प या अर्ध शिल्प बनाने की कला का जनक यही है। वेटिकन में रखी कई प्राचीन मूर्तियाँ इसकी मूल कृतियों की नकल मात्र हैं, ऐसा समझा जाता है।
हैदरगढ़ (विधानसभा क्षेत्र)
हैदरगढ़ उत्तर प्रदेश के बाराबंकी जिले के हैदरगढ़ शहर को कवर करते हुए उत्तर प्रदेश विधान सभा का एक निर्वाचन क्षेत्र है।
हैदरगढ़ पांच विधानसभा क्षेत्रों में से एक है बाराबंकी (लोकसभा निर्वाचन क्षेत्र 2008 के बाद से, यह विधानसभा क्षेत्र 403 निर्वाचन क्षेत्रों में 272 है।
बदौस गाँव, बाह (आगरा)
बदौस बाह, आगरा, उत्तर प्रदेश स्थित एक गाँव है।
खौडियाल गांव-अ०व०-५, यमकेश्वर तहसील
खौडियाल गांव-अ०व०-५, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
जॉर्ज एवरेस्ट
कर्नल सर जॉर्ज एवरेस्ट (४ जुलाई, १७९० - १ दिसंबर, १८६६) एक सर्वेक्षणकर्ता, भूगोलज्ञ और १८३०-१८४३ तक भारत के महा सर्वेयर रहे थे।
हिन्दी विश्वविद्यालय (पश्चिम बङ्गाल)
हिन्दी विश्वविद्यालय  हावड़ा, पश्चिम बंगाल में एक सार्वजनिक राज्य विश्वविद्यालय है। विश्वविद्यालय 2019 में हिन्दी विश्वविद्यालय अधिनियम, 2019 के अन्तर्गत स्थापित किया गया था। यह 2021 में प्रथम कुलपति, दामोदर मिश्रा की नियुक्ति के साथ सक्रिय हो गया।
सम्मान
सम्मान एक अमूर्त अवधारणा है जो योग्यता और प्रतिष्ठा का आवेश है जो किसी व्यक्ति या संस्था जैसे कि परिवार, विद्यालय, रेजिमेंट या राष्ट्र के सामाजिक स्तर और स्व-मूल्यांकन दोनों को प्रभावित करता है। तदनुसार, व्यक्तियों (या संस्थानों) को विशिष्ट कार्यों के सामंजस्य के आधार पर मूल्य और कद प्रदान किया जाता है। कामुकता के संबंध में, पारम्परिक रूप से सम्मान "शुद्धता" या "कौमार्य" के साथ जुड़ा रहा है या विवाहित पुरुषों और महिलाओं के मामले में "निष्ठा" से। सम्मान की अवधारणा के महत्त्व में आधुनिक दुनिया में गिरावट आई है और अंत:करण ने इस की जगह ले ली है।
एक संज्ञा के रूप में, सम्मान किसी पुरस्कार का उल्लेख भी कर सकता है। उदाहरण के लिये किसी राष्ट्र द्वारा दिए गए। इस तरह के सम्मान में सैन्य पदक शामिल होते हैं, लेकिन अधिकतर आम तौर पर इसका मतलब नागरिक पुरस्कार होता है, जैसे कि पद्म श्री, नाइटहुड या पाकिस्तानी निशान-ए–पाकिस्तान।
संयोजी वर्ण
एक संयोजी वर्ण प्रतिरूप (additive color' model) में संसक्त या एकल स्रोत से निकले प्रकाश का प्रयोग होता है। संयोजी मिश्रण में लाल, हरा एवं नीला प्रकाश प्रयोग होता है, अन्य प्रकाशों को निर्मित करने हेतु।  देखें लाल हरा नीला रंग प्रतिरूप. इन संयोजी प्राथमिक रंगों में से एक को दूसरे से मिलाने पर द्वितीयक रंग बनते हैं, जैसे क्यान, रानी एवं पीला। तीनों प्राथमिक रंगों को बराबर मात्रा में मिलाने पर श्वेत वर्ण बनता है। किसी भी रंग की तीव्रता में अंतर करने पर तीनों प्रकाशों का पूर्ण राग  मिलता है। कम्प्यूटर के प्रदर्शक मॉनीटर एवं दूरदर्शन उपकरण इसके उत्तम उदाहरण हैं।
प्राथमिक रंगों का मिश्रण करने पर मिले परिणाम प्राय: प्रतिदिन में रंगों के अभ्यस्त लोगों के अनुमान से विपरीत होते हैं, क्योंकि वे लोग अधिकतर व्यवकलित रंगों (en:subtractive color) का स्याही, डाई, पिगमेंट्स इत्यादि के आदि होते हैं। ये वस्तुएं आँखों को रंग दिखाती हैं, परावर्तन से ना कि विद्युतचुंबकीय विकिरण या उत्सर्ग से। उदाहरतः व्यवकलित रंग प्रणाली में हरा है पीला एवं नीला का मिश्रण, जबकि प्राथमिक रंग प्रणाली में पीला लाल एवं हरा के मिश्रण से बनता है, एवं कोई साधारण मिश्रण हरा नहीं बनाता। यह ध्यान योग्य है, कि संयोजी वर्ण परिणाम हैं कि जिस तरह मानवी आँख यंग को पहचानती है, ना कि रंग का गुण स्वभाव। पीले प्रकाश (जिसका) तरंग दैर्घ्य} 580 nm, है, उसमें, तथा [[लाल एवं हरे प्रकाश के मिश्रण से बनने वाले पीले रंग में अपार भिन्नता है। परंतु दोनों ही हमारी आँखों को समान रूप से दिखते हैं, जिससे कि अंतर पता नहीं लगता। (देखें, .)
फ़िल्मफ़ेयर पुरुष प्रथम अभिनय पुरस्कार
फ़िल्मफ़ेयर पुरुष प्रथम अभिनय पुरस्कार हिन्दी फ़िल्मों के लिये दिये जाने वाला पुरस्कार है जो प्रति वर्ष एक समारोह में दिया जाता है। यह पुरस्कार उभरते अभिनेता को दिया जाता है जिसने उस वर्ष अपनी पहली ही फ़िल्म में बेहतरीन अभिनय दिखाया हो।
चिली
चिली दक्षिण अमेरिकी में एंडिज पर्वत और प्रशांत महासागर के बीच स्थित लंबा और संकरा देश है। देश के उत्तर में पेरु, उत्तर-पूर्व में बोलीविया, पूर्व में अर्जेन्टीना और दक्षिण छोर पर ड्रेक पैसेज स्थित है। यह दक्षिण अमेरिका के उन दो देशों (दूसरा ईक्वाडोर) में से है, जिसकी सीमाएं ब्राजील से नहीं मिलती है। देश के पश्चिम का पूरा भाग प्रशांत महासागर से लगा हुआ है, जिसकी लंबाई 6,435 किमी से भी अधिक है। दक्षिण अमेरिका महाद्वीप के मध्य से दक्षिण छोर तक फैले इस देश की जलवायु में भी विविधता देखी जाती है।
नाम
शब्द चिली की उत्पत्ति के बारे में विभिन्न सिद्धांत हैं। 17 वीं सदी के स्पेनिश इतिहासकार डिएगो डी रोसेल्स के अनुसार, इंकास एक पिकूंचे आदिवासी मुख्यमंत्री के नाम का भ्रष्टाचार से अकोंकागुआ "मिर्च" की घाटी कहा जाता है ("मुखिया") इंका के समय क्षेत्र जो शासन तिलि कहा जाता है, 15 वीं सदी में विजय। चिली नाम के एक शहर और घाटी वहां गया था, जहां पेरू में कासमा घाटी, के साथ कि अकोंकागुआ की घाटी की समानता के लिए एक और सिद्धांत अंक।
स्पेनिश कॉन्कीस्टाडोरस इंकास से इस नाम के बारे में सुना है, और 1535-36 में पेरू से दक्षिण डिएगो डी अल्माग्रो की पहली स्पेनिश अभियान के कुछ बचे खुद को "मिर्च के पुरुषों" कहा जाता अंततः, अल्माग्रो नाम के सार्वभौमिकरण चिली के साथ श्रेय दिया जाता है, जैसे मापोचो घाटी के नामकरण के बाद। पुराने वर्तनी "मिर्च" "चिली" पर स्विच करने से पहले कम से कम 1900 तक अंग्रेजी में उपयोग में था।
इतिहास
चिली के इतिहास में आम तौर पर वर्तमान चिली के क्षेत्र में मानव बस्ती की शुरुआत से इस दिन को लेकर बारह अवधियों में विभाजित है
भूगोल
चिली दक्षिणी गोलार्द्ध में स्थित एक देश है। उन्होंने खुद को एक सप्ताह में तीन महाद्वीपीय देश, यानी समझता पास या तीन महाद्वीपों पर प्रदेशों का दावा है। इस अर्थ में, क्षेत्र महाद्वीपीय चिली में बांटा गया है, द्वीपीय चिली, 'द्वीपीय चिली महाद्वीपीय' और 'द्वीपीय चिली समुद्रीय "और चिली अंटार्कटिक क्षेत्र में उपखंड, प्रादेशिक दावा संधि के प्रावधानों के अनुसार में निलंबित कर दिया है चिली उनके हस्ताक्षर के बिना, एक हस्ताक्षरकर्ता है, जिनमें से अंटार्कटिक, एक छूट का गठन किया।
जनसांख्यिकी
चिली की 2002 की जनगणना में 15 लाख लोगों की आबादी की सूचना दी। जनसंख्या वृद्धि की दर की वजह से गिरावट का जन्म दर को 1990 के बाद से कम हो गई है। 2050 तक की आबादी लगभग 2.02 करोड़ लोगों तक पहुंचने की उम्मीद है। देश की आबादी का लगभग 85 प्रतिशत 40 प्रतिशत ग्रेटर सैंटियागो में रहने के साथ, शहरी क्षेत्रों में रहती है। 2002 की जनगणना के अनुसार सबसे बड़ा संकुलन 824000 से 56 लाख लोगों के साथ ग्रेटर सैंटियागो, 861,000 के साथ ग्रेटर कॉन्सेप्शन और ग्रेटर वालपाराईसो हैं।
संस्कृति
चिली की संस्कृति अपेक्षाकृत सजातीय आबादी के साथ ही दक्षिण अमेरिका के आराम करने के संबंध में देश की भौगोलिक अलगाव को दर्शाता है। औपनिवेशिक काल से, चिली संस्कृति स्वदेशी (ज्यादातर मापुचे) संस्कृति के साथ स्पेनिश औपनिवेशिक तत्वों का मिश्रण किया गया है।
चराईदेव
चराईदेव मेडाम (চৰাইদেউ) भारत के असम राज्य के चराईदेव ज़िले में स्थित एक ऐतिहासिक स्थल है। यह मध्यकालीन आहोम साम्राज्य की सर्वप्रथम राजधानी थी, जिसे सन् 1253 में राजवंश के संस्थापक छो लुंग सुकफा ने बसाया था। आहोम साम्राज्य लगभग 600 वर्षों तक अस्तित्व में था, जिस दौरान राजधानी को कई बार बदला गया लेकिन चराईदेव का महत्व बना रहा। आधुनिक काल में आहोम शाही परिवार की समाधियाँ, जो मैदाम (मोईदाम) कहलाती हैं, इस स्थान पर देखी जा सकती हैं और उनका असम व भारत के इतिहास में स्थान बना हुआ है।
थाडलस्केइन झील
थाडलस्केइन झील (Thadlaskein Lake) भारत के मेघालय राज्य के पश्चिम जयन्तिया हिल्स ज़िले में स्थित एक कृत्रिम झील है। यह एक पर्यटक आकर्षण है और राज्य की राजधानी, शिलांग, से 58 किमी दूर है। स्थानीय लोगों के लिए यह एक धार्मिक स्थल हुआ करता था। राष्ट्रीय राजमार्ग 6 झील के समीप से ही गुज़रता है।
कॉल मी बाय योर नेम
कॉल मी बाय योर नेम (Call Me by Your Name), लूका गुदाग्निनो द्वारा निर्देशित और जेम्स आईवरी द्वारा लिखित, 2017 कि एक इतालवी फिल्म है। यह फिल्म 2007 की आंद्रे एकिमन द्वारा लिखी गई उपन्यास पर आधारित है। यह ग्वाडगिनो की विषयगत उपन्यास-त्रयी, आई मी लव (2009) और ए बिग स्पलैश (2015) के बाद की अंतिम किस्त है। यह फ़िल्म उत्तरी इटली में 1983 के परिदृश्य में फ़िल्माया गया है। इस फ़िल्म में, इटली के रहने वाले 17 वर्षीय एलीओ पेर्लमैन (टिमोथी चेलमेट) और उसके पिता के एक अमेरिकी सहायक ओलिवर (आर्मी हैमर) के बीच के प्रेमपूर्ण संबंध का वर्णन किया गया है। फिल्म में माइकल स्टुहलबबर्ग, अमीरा कॉसर, एस्तेर गारेल और विक्टोइर डु बोइस ने भी अभिनय किया हैं।
24 नवम्बर 2017 को संयुक्त राज्य अमेरिका में संक्षिप्त प्रदर्शन के बाद इसे 19 जनवरी को वैश्विक प्रदर्शित किया गया। 90वें अकादमी पुरस्कार में इसे सर्वश्रेष्ठ फ़िल्म और सर्वश्रेष्ठ अभिनेता (टिमोथी चेलमेट) और सर्वश्रेष्ठ रूपांतरित पटकथा (जेम्स आइवरी) के लिये नामंकित किया गया है।
तलात हर्ब मार्ग
तलात हर्ब मार्ग (طلعت حرب ) काहिरा नगर क्षेत्र, मिस्र, में एक एतिहासिक सड़क है जो तहरीर चौक को तलात हर्ब चौराहे से जोडती है।
नामकरण
शुरु में इसका नाम मिस्र के शाशक मोहम्मद अली के अंतर्गत कार्यरत एक फ्रांसीसी सेनाध्यक्ष सुलेमान पाशा के नाम पर सुलेमान पाशा मार्ग था। इसका यह नाम मिस्र के राष्ट्रपति गमाल अब्दल नासीर ने शहर को शाशक मुहम्मद अली और अंग्रेजों के बचे हुए निशानों से मुक्ति दिलाने के लिए १९५४ में बदलकर उन्नीसवीं सदी के प्रमुख मिस्री अर्थशास्त्री तलात हर्ब के नाम पर रख दिया गया।
वास्तुकला
यहाँ के इमारतों की एतिहासिक वास्तुकला पर्यटकों को इस मार्ग के शानदार और जीवंत इतिहास की याद दिलाते हैं। १९५४ में इसके नाम बदले जाने से पहले तक यह सुलेमान पाशा मार्ग के नाम से जाना जाता था और काहिरा व यूरोप के संभ्रांत लोगों के बीच बहुत सारी सामाजिक गतिविधियों व मेल मिलाप का केंद्र था। तलात चौराहे पर यह कॉसर एल्नील मार्ग से मिलता है जहाँ आसपास एसे बहुत सारे भवन है जिनपे सुलेमान पाशा के काल की फ्राँसीसी वास्तुकला की स्पष्ट झलक दिखती है। यहाँ काहिरा की कुछ बेहद मशहूर दुकाने, व व्यापारिक संस्थान भी मौजूद हैं। १९५० से १९६० के मध्य मिस्र के औपनिवेशिक इतिहास को मिटाने या यूँ कहे छुपाने के नासीर के तमाम प्रयासों के बावजूद तलात हर्ब मार्ग पर स्थित भवनों के अग्रभाग व दीवारों की ढाँचागत रूपरेखा इसके एक से अधिक औपनिवेशिक इतिहास का नमूना पेश करते हैं। इसके भवनों की नवनिर्मित व पुन:निर्मित फर्शों व दीवारों के अग्रभाग मिस्र के इतिहास के विभिन्न कालखँडों के दौरान रही वास्तुकला को दर्शाते हैं। इनमें से अधिकांश भवन १९वीं सदी के खेदिव इस्माईल के जमाने की याद दिलाते हैं जो यहाँ यूरोप के तरह दिखने वाले नगर बनाना चाहता था। उसने यहाँ बड़े बड़े मैदानों, बागानों, क्रीड़ाँगनो व यूरोपिय शैली के भवनों व कालोनियों के निर्माण के लिए बहुत बल दिया।
नानकपुरा
नानकपुरा  दिल्ली के रिंग मार्ग पर आने वाला एक बस स्टॉप भी है।
अभिजीत भट्टाचार्य
अभिजीत हिन्दी फिल्मों के एक प्रसिद्ध गायक हैं।
सन्दर्भ
Award - Vikramaditya alankaran award by mp govt.
नामपुर
नामपुर (Nampur) भारत के महाराष्ट्र राज्य के नाशिक ज़िले में स्थित एक बड़ा गाँव है।
रघुनाथ सिंह वर्मा
रघुनाथ सिंह वर्मा,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के मैनपुरी जिले के 344 - जसराना विधान सभा निर्वाचन क्षेत्र से कांग्रेस की ओर से चुनाव में भाग लिया।
तेजपुर गाँव, कायमगंज (फर्रुखाबाद)
तेजपुर कायमगंज, फर्रुखाबाद, उत्तर प्रदेश स्थित एक गाँव है।
कंड्लपल्लॆ (अनंतपुर)
कंड्लपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
देवल आशीष
प्रारम्भिक जीवन और शिक्षा
21 मार्च 1971 को लखनऊ में जन्मे देवल आशीष हिंदी गीत के रचनाकार हैं। अल्पायु में ही ४ जून २०१३ को इनका निधन हो गया | जनसंचार एवम् वाणिज्य में स्नातकोत्तर की उपाधियाँ प्राप्त करने वाले इस रचनाकार का मूल विषय प्रेम है।
सन्दर्भ
__सूचीबद्ध__
बघरेना गाँव, बाह (आगरा)
बघरेना बाह, आगरा, उत्तर प्रदेश स्थित एक गाँव है।
ॠषभदेव मंदिर, जैसलमेर
ॠषभदेव मंदिर चंद्रप्रभु मंदिर के समीप स्थित है। यह मंदिर १५ वीं शताब्दी में निर्मित है। ॠषभदेव का मंदिर तथा इसका शिखर अत्यंत कलात्मक एवं दर्शनीय है। इस मंदिर की एक विशेषता यह है कि यहाँ मुख्य सभी मण्डप के स्तंभों पर हिन्दु देवी-देवताओं का रुपांकन है। कहीं राधाकृष्ण और कहीं अकेले कृष्ण को वंशी वादन करते हुए दिखाया गया है। एक स्थान पर गणेश, शिव-पार्वती व सरस्वती की मूर्तियाँ अंकित है। कहीं इन्द्र व कहीं विष्णु की प्रतिमा भी उत्कीर्ण है। रंग मंडल में १२ खंभे हैं, जिनके निचले भाग मे गणेश की आकृतियाँ बनी है। ऐसा प्रतीत होता है कि जैसलमेर में जैन समुदाय द्वारा हिन्दु देवी-देवताओं को भी पूजा जाता रहा होगा। मंदिर में पद्यावती, तीर्थकर, गणेश, अंबिका, यक्ष, शालमंजिका और अन्य मूर्तियाँ उत्कीर्ण है।
फ्रेंक स्मिथ
फ्रैंक सिडनी स्मिथ, (६ जुलाई १९००-२७ जून १९४९) एक ब्रिटिश पर्वतारोही थे। इसके अलावा वे लेखक, फोटोग्राफर व जीववैज्ञानिक (पादप) भी थे। इन्होंने मूल रूप में विद्युत अभियांत्रिकी करने के बाद, रॉयल एयर फोर्स एवं कोडक में कार्य किया था। ये लेक्चरर भी रहे व लगभग २७ पुस्तकें भी लिखीं हैं। इनकी प्रसिद्धि पर्वतारोही के रूप में विशेष रही है। ये फ्रांस के माउंट ब्लैंक और भारत के कामेट पर्वतके प्रथम पर्वतारोही रहे। इनके अलावा इन्होंने १९३० के दशक में कंचनजंघा और माउंट एवरेस्ट के भी प्रयास किये।
फोम लोग
फोम (Phom) भारत के नागालैण्ड राज्य के लोंगलेंग ज़िले में बसने वाला एक समुदाय है। यह सांस्कृतिक दृष्टि से नागा समुदाय से सम्बन्धित हैं और फोम भाषा बोलते हैं।
रायगंज विश्वविद्यालय
रायगंज विश्वविद्यालय  रायगंज, उत्तर दिनाजपुर जनपद, पश्चिम बंगाल, भारत में एक सरकारी विश्वविद्यालय है। यह उत्तर दिनाजपुर जनपद का सबसे पुराना उच्च शिक्षण संस्थान है। लम्बे समय तक उत्तर बंगाल विश्वविद्यालय के एक घटक महाविद्यालय के रूप में कार्य करने के बाद, इस संस्थान को पश्चिम बंगाल विधायिका के एक अधिनियम द्वारा 3 फरवरी 2015 को एक सार्वजनिक राज्य विश्वविद्यालय का दर्जा दिया गया था। यह विश्वविद्यालय उदार कला में स्नातक, स्नातकोत्तर और डॉक्टरेट स्तर के पाठ्यक्रम प्रदान करता है।